Queen of the Sea-togulykken 2004

Togulykken knyttet til Queen of the Sea-toget (på singalesisk: Samudradevi) fant sted den 26. desember 2004 på Sri Lanka, og var en del av tsunami-katastrofen i Sør-Asia samme dag. Mer enn 1700 mennesker antas å ha omkommet i ulykken. 

Beskrivelse
Toget Queen of the Sea forlot som vanlig jernbanestasjonen Colombo Fort Station i Colombo med kurs for Galle kl. 07.30 om morgenen, og på grunn av julehøytiden og en buddhistisk fullmånefest hadde det denne søndagen så meget som rundt 1 700 passasjerer ombord. Jernbanelinjen følger Sri Lankas sørvestlige kystlinje mot Indiahavet. 

Ved landsbyen Telwatfjerner ta i distriktet Galle og drøyt 20 km fra byen Galle, løper toglinjen 200 meter fra stranden. Der hadde toget stanset for et kort opphold. På det tidspunkt anslås det at det var 1 700 passasjerer ombord (1 500 som hadde løst billett i Colombo og antagelig 200 som hadde steget ombord med eller uten billett, flere oppe på taket under stasjonsopphold underveis). Kort tid etter, ca. kl. 09.30, ble toget truffet av en anslagsvis seks meter høy tsunamibølge og fylt med vann. De åtte passasjervognene ble skylt av sporene og løftet inn i sumpområdet ved siden av. 

Skinnegangen som følger kysten over lange strekninger ble også ødelagt, og det var først den 21. februar 2005 at alt var reparert slik at togene igjen kunne begynne å rulle.

 Dødsofre 
Med mer enn 1700 dødsorfre var ulykken historiens største til da. Blant de omkomne var det også landsbyboere som like før hadde klatret opp på taket av vognene i håp om å redde seg unna bølgen. 
 Se også 
Jernbane på Sri Lanka
 Referanser 

Kategori:Jordskjelvet i Indiahavet 2004
Kategori:Jernbane på Sri Lanka
Kategori:Jernbaneulykker